Historia de Mexico

Le historia de Mexico es le narration chronologic e demonstrabile del eventos del passato, in relation con le populos que habita le territorio actual de Mexico, un pais situate in America del Nord.

Iste narration pote esser dividite in diversas manieras secundo le perspectiva historiographic pro tractar le factos e le criterios correspondente. Un division proprie del pais in tres grande periodos es le sequente: epoca prehispanic, colonial e independente.

Le periodo prehispanic se refere a toto lo que occurreva ante le arrivata del espanioles in 1519. In iste periodo habeva loco le population del territorio, le initio del agricultura e le formation del sedentarismo in tres grande areas cultural: Aridoamerica, Oasisamerica e Mesoamerica. Le ultime esseva celle ubi plus civilisationes se disveloppava, propter su conditiones geographic.

Le periodo hispanic seque al prehispanic e dura usque al consummation del Guerra de Independentia in 1821, un intervallo de tres seculos. Illo se characterisava per le dominio del monarchia hispanic, initiate con le Conquista e formalmente organisate politicamente e territorialmente in le Viceregnato de Nove Hispania.

Finalmente, le periodo independente, que ancora es in curso, comenciava con le formation del Prime Imperio Mexican; su characteristica maxime es le existentia del Stato mexican propriemente dicite, que se ha configurate sub ambes formas de governamento (monarchia e republica). Illo ha experimentate le disveloppamento e le transformationes del pais.

Un perspectiva historiographic alternative es le periodisation traditional del historia universal:[1] le prehistoria (formate per le Etate de Petra e le Etate de Metallos), le protohistoria e le historia (dividite in le Antiquitate, Medio Evo, Etate Moderne e Etate Contemporanee). Totevia, iste perspectiva non es multo usate, proque il resulta difficile determinar le respective periodos in Mexico sin recurrer a explicationes eurocentristic.

 Referentias 

Categoria:Historia de Mexico